《咏古十六首 其十》
宋代·华镇

吾爱袁东阳，才华自天性。注射溢飞泉，玲珑韵鸣磬。

微吟傍牛溢，倾写江州听。珠联麟野韵，响答临歧赠。

仓卒宣城辞，颠沛长沙咏。辞林骋高步，声华既明盛。

不为桓公屈，高风更严劲。荣路何足论，清衷自如莹。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。